Olympia Alberti

Olympia Alberti (Antibes, Frantzia, 1950eko urtarrilaren 22a) frantziar eleberrigile, poeta, saiakeragile, ipuingile, kritikari eta kronista literarioa da, semantika frantsesean eta semiologia espiritualean (zeinuen irakurketa) aditua. Literatura konparatuan letretako doktorea da, Rilke, Colette, Giono, Virginia Woolf eta Marguerite Duras-en espezialista.. Idazketa tailerrak ere ematen ditu.

 Biografia 
Olympia Alberti Antibesen eta Juan-les-Pinsen bizi izan zen, jaiotzetik 1969ra arte, bigarren hezkuntzako ikasketak amaitu arte..... Goi-mailako ikasketak Nizako Letren eta Giza Zientzien Fakultatean egin zituen, 1969tik 1972ra. Frantses literaturako lizentzia, maisutza, DEA eta Doktoregoa ditu, dena literatura konparatuaz. Olympia Alberti ezkonduta egon zen, eta bi alaba ditu: Diane Scott (Parisko antzerki zuzendaria) eta Ophélie Scott (Montrealgo abokatua).

1972an, Brazzavillera (Kongo) joan zen bizitzera, bere senarrarekin batera. Frantziara itzulita, 1974an, Nizan finkatu ziren urtebeterako. 1975ean Casablancara (Maroko) joan ziren bizitzera hiru urterako. 1978an, Maroko utzi eta Iranera joan ziren, iraultza betean, 1980ra arte. Herrialde horietan guztietan, Frantziako literaturako irakasle gisa lan egin zuen, Kanpo Arazoetako Ministerioari atxikia (irakaskuntza lizeoan). 1980tik 1989ra bere bigarren alaba hazteko eta idazten aritzeko disponibilitatea eskatu zuen. 1980 eta 1986 artean, familia osoa Marsan (Tunisia) bizi izan zen. 1986tik, Frantzian bizi da. Orain arte, gainera, zazpi bidaia egin ditu Indiara, bere aberri espiritualtzat duen herrialdera...

Hamabost urtez Erretorika eta Estilistika eta Literatura Konparatua ikasgaiez arduratu zen Nizako Letren Fakultatean. Gaur egun, Nizako akademiako errektoretzari atxikitako Kultura saileko misioaz arduratzen da: Sans Papier Aldizkaria, bigarren mailako ikastetxeetako idazketa-tailerrak (poesia, ipuinak, kontakizuna) eta hitzaldiak Frantzian eta beste leku batzuetan (Lima, Beirut, Stockholm, New York, Tunis).

France-Culture, Nouvelles Clefs eta Question hedabideekin kolaboratu izan du, besteak beste. Nice-Matinen, bostehun eta berrogeita hamar literatur kronika inguru argitaratu zituen. Ikertzaile gisa, hainbat artikulu argitaratu ditu lan kolektiboetan, hala nola, Communiquer pour vivre liburuan (1996, Albin Michel), L’être d’amour eta Le Chercheur de lumière. Horrez gain, Donner à aimer ipuin-kolekzioa zuzendu du (Melis Éditions). Idazle egoiliarra izan zen La Napoule gazteluan, bi saiotan, eta Jules Royren etxean. Les enfants reviendront après l'Epiphanie liburuaren karietara, film dokumentala egin zuten France 2 eta France 3 kateetan.

2016an, Ama Teresaren bizitzari buruzko bere kontakizuna berrargitaratu zen (bere jaiotzaren mendeurrenerako argitaratua).

Bere lanaren zati bat txinerara, grezierara eta gaztelaniara itzuli da. Bestalde, Carnet mondain ipuina Indiako zortzi hizkuntzatara itzuli dute.

 Saria 
1986an, Frantziako Akademiak Archon-Desperouses saria eman zion argitaratutako bere poesia-lanaren multzoagatik; gainera, Ionescok Un jasmin ivre bere lehen eleberriari sortzaileen saria eman zion 1982an, eta La Dévorade eleberriak George Sand saria jaso zuen, 1985ean.. 2001ean, Giono le grand western saiakerak Frantziako Akademiako Literatur Kritikaren Émile Faguet saria lortu zuen.

2000n, Rilke sans domicile fixe saiakerak Société des gens de lettres Elkartearen Thyde Monnier beka lortu zuen, eta, 2002an, Missions Stendhalen beka bat jaso zuen (Kanpo Arazoetako Ministerioaren programa, Culturesfrancek koordinatua), ikerketa bat egiteko, eta, ondoren, 1830etik aurrera Estatu Batuetan esklabotzari buruzko hausnarketa sakona gai zuen eleberri bat, zeina 2008an argitaratu baitzen La Prophétie de la rivière izenburuarekin (Ramsay)..

 Lanak 

 Eleberriak 

 Un jasmin ivre, Albin Michel.
 Une mémoire de santal, Albin Michel.
 La Dévorade, Albin Michel.
 Rive de bronze, rive de perle, Actes Sud.
 La Sarabande, Le Rocher.
 13, rue Saltalamacchia, collectif, Le Ricochet.
 Les enfants reviendront après l’Epiphanie, edo Le petit cahier de Sara Banzet, Le Verger Éditeur
 L’Aimant du silence, Le Verger Éditeur.
 La Prophétie de la rivière, Ramsay.
 Le Royaume de sa nuit, Récit de la vie de Mère Teresa, First documents, lehen edizioa 2010.
 L'Amour dans l'âme - Le journal disparu d'Etty Hillesum, Presses de la Renaissance, lehen edizioa 2011.
 L'Or perdu de la joie, Rilke eta Camille Claudelen laguntasun sekretua, Salvator.
 Le Désir de l'ange, Le Passeur Éditeur.
 Marguerite Duras, une jouissance à en mourir, Le Passeur Éditeur.
 Etty Hillesum, l'amour dans l'âme, Presses de la Renaissance, bigarren edizioa.
 Le Royaume de sa nuit, la vie de Mère Teresa, Presses de la Renaissance, bigarren edizioa.
 Mère Teresa, Michaël Lonsdaleren CD batekin, Le Figarorekin koedizioa.

 Olerkiak 

 L'Amour palimpseste, ondotik La Dernière lettre, Albin Michel, épuisé
 Cœur rhapsodie, cœur absolu, ondotik Requiem, Albin Michel, épuisé.
 Croire vivre, Éditions L’Amourier.
 L’autre côté du monde, L’Amourier.
 Divines Empreintes, Le Passeur Éditeur.

 Ipuinak 

 Le Noyau de safou, Albin Michel.
 Carnet Mondain, in Nouvellistes de la Méditerranée, Revue <i id="mw4w">Brèves</i>.
 L’Orchidée de Bangalore, in L’Atelier imaginaire, kolektiboa, Éditions du Rocher.
 Absence du Prince, ce soir, in  L’Atelier imaginaire, kolektiboa, Le Rocher.
 Promenade des Anglais, Melis.
 La Princesse qui aimait le bruit de la pluie, in Les nouvelles nuits, kolektiboa, Éd. Nestivegnen.
 La Nuit du Harem, IFC, Tunis.
 1 bis, Rue Abou-Nawas, Elyzad.

 Saiakerak 

 Lelouch-Passion, (album), Albin Michel.
 L'Ange de Rilke, mon amour, ma sœur, in Eros Philadelphe, kolektiboa, Éditions du Félin.
 Dragons, princesses et autres étoiles, in Question de, Albin Michel.
 L'Être d'amour, in Communiquer pour vivre, kolektiboa, J. Salomék zuzendua, Albin Michel.
 Lettres d'un enthousiaste (Émile Zola à Antony Valabrègue), Éditions HB.
 Bleu Silence, sur Georges de La Tour (André Marzukekin kolaborazioan), Le Ricochet.
 L'Intime et sa profération comme parole sacrée, in Duras, Dieu et l'écrit, colloque international, Éditions du Rocher.
 Rilke Sans Domicile Fixe, Chritian Pirot Éditeur.
 Giono, Le grand Western, Christian Pirot Éditeur.
 Petit Précis de l’Attente, Le Verger Éditeur.
 Colette, la Naissance de la Liberté, Christian Pirot Éditeur
 Le Basilic et la Turquoise, (Botticelli, Vivre), Éd. Les petites Vagues,
 Là où la lumière chante, et quelques arbres, Éditions Rhubarbe.
 Les 100 mots de Venise, Puf, «Que sais-je?».

 Erreferentziak 

 Kanpo estekak 

Kategoria:Emakume poetak
Kategoria:Frantziako poetak
Kategoria:Emakume eleberrigileak
Kategoria:Frantziako eleberrigileak
Kategoria:Emakume ipuingileak
Kategoria:Frantziako ipuingileak
Kategoria:Unibertsitateko irakasleak